CELEX: 32013D0324
Language: sk
Date: 2013-06-21 00:00:00
Title: 2013/324/EÚ: Rozhodnutie Rady z  21. júna 2013 , ktorým sa mení rozhodnutie 98/481/ES, ktorým sa schvaľujú externí audítori Európskej centrálnej banky

27.6.2013   
            
            
               SK
            
            
               Úradný vestník Európskej únie
            
            
               L 175/54
            
         ROZHODNUTIE RADY
   z 21. júna 2013,
   ktorým sa mení rozhodnutie 98/481/ES, ktorým sa schvaľujú externí audítori Európskej centrálnej banky
   (2013/324/EÚ)
   RADA EURÓPSKEJ ÚNIE,
   so zreteľom na Protokol o Štatúte Európskeho systému centrálnych bánk a Európskej centrálnej banky pripojený k Zmluve o Európskej únii a k Zmluve o fungovaní Európskej únie, a najmä na jeho článok 27.1,
   so zreteľom na odporúčanie Európskej centrálnej banky ECB/2013/9 z 19. apríla 2013 Rade Európskej únie o externom audítorovi Európskej centrálnej banky (1),
   keďže:
   
               (1)
            
            
               Účty Európskej centrálnej banky (ECB) a národných centrálnych bánk členských štátov, ktorých menou je euro, majú overovať nezávislí externí audítori odporúčaní Radou guvernérov ECB a schválení Radou Európskej únie.
            
         
               (2)
            
            
               Mandát externého audítora ECB sa skončil po vykonaní auditu za finančný rok 2012. Preto je potrebné vymenovať externého audítora od finančného roku 2013.
            
         
               (3)
            
            
               ECB vybrala za svojho externého audítora na finančné roky 2013 až 2017 spoločnosť Ernst & Young GmbH Wirtschaftsprüfungsgesellschaft.
            
         
               (4)
            
            
               Rada guvernérov ECB odporučila, aby bola spoločnosť Ernst & Young GmbH Wirtschaftsprüfungsgesellschaft vymenovaná za externého audítora ECB na finančné roky 2013 až 2017.
            
         
               (5)
            
            
               Je vhodné postupovať podľa odporúčania Rady guvernérov ECB a zodpovedajúcim spôsobom zmeniť rozhodnutie Rady 98/481/ES (2),
            
         PRIJALA TOTO ROZHODNUTIE:
   Článok 1
   Článok 1 rozhodnutia 98/481/ES sa nahrádza takto:
   
      „Článok 1
      Spoločnosť Ernst & Young GmbH Wirtschaftsprüfungsgesellschaft sa týmto schvaľuje ako externý audítor ECB na finančné roky 2013 až 2017.“.
   
   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené ECB.
   
      V Luxemburgu 21. júna 2013
      
         
            Za Radu
         
         
            predseda
         
         M. NOONAN
      
   
   
      (1)  Ú. v. EÚ C 122, 27.4.2013, s. 1.
   
      (2)  Ú. v. ES L 216, 4.8.1998, s. 7.